
MBI KËRKESËN E KESH SHA PËR RISHIKIMIN E VENDIMIT NR. 139, DATË, 15.8.2016, TË BORDIT TË ERE-s

Në mbështetje të nenit 16, të ligjit nr. 43/2015, “Për sektorin e energjisë elektrike”, dhe nenit 16 të rregullores “Për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, në mbledhjen e tij të datës 30.9.2016, Bordi i ERE-s, mbasi shqyrtoi relacionin e përgatitur nga drejtoritë teknike, në lidhje me kërkesën e shoqërisë KESH sh.a., për rishikim e vendimit nr. 139, datë 15.8.2016, të Bordit të ERE-s, “Për miratimin e Rregullave të Përkohshme të Tregut Shqiptar të Energjisë Elektrike”, 
konstatoi se:
- Shoqëria KESH sh.a. ka marrë dijeni për vendimin e ERE-s nr. 139, datë 15.8.2016, të Bordit të ERE-s, “Për miratimin e Rregullave të Përkohshme të Tregut Shqiptar të Energjisë Elektrike” nëpërmjet shkresës nr. 633 prot., datë 25.8.2016. 
- Shoqëria KESH sh.a. me shkresën e saj nr. 7416/1 prot., datë 5.9.2016, ka përcjellë në ERE kërkesën për rishikimin e vendimit nr. 139, datë 15.8.2016, të 
Bordit të ERE-s, “Mbi miratimin e rregullave të përkohshme të tregut shqiptar të energjisë elektrike”
- Pika 5, e nenit 16, të ligjit nr. 43/2015, “Për sektorin e energjisë elektrike”, si dhe nenit 16 të rregullores “Për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016”, parashikon se: “Çdo palë e përfshirë në një procedurë mund t’i kërkojë ERE-s, brenda 7 ditëve kalendarike nga data e marrjes së vendimit lidhur me atë procedurë, rishikimin e vendimit të bordit në rast se ka siguruar prova të reja që mund ta çojnë bordin në marrjen e një vendimi të ndryshëm nga i mëparshmi apo për gabimet materiale të konstatuara.”.
- Kërkesa e KESH sh.a. për rishikimin e vendimit të Bordit të ERE-s nr. 139, datë 15.8.2016, është depozituar jashtë afatit të parashikuar më sipër.
- Me kërkesën e KESH sh.a. për rishikimin e vendimit të Bordit të ERE-s nr. 139, datë 15.8.2016, Bordi i ERE-s konstatoi se Rregullat e Tregut, miratuar me vendimin nr. 139, datë 15.8.2016, kanë nevojë për plotësime e saktësime. 
- Mbështetur në nenin 26 të “Rregullores së organizimit, funksionimit dhe procedurave të ERE-s”, Bordi i ERE-s, me iniciativë të vet mund të nisë procedurat për hartimin apo rishikimin e një akti nënligjor që ka të bëjë me ushtrimin nga ana e ERE-s të autoritetit në drejtim të miratimit të akteve nënligjore.
Për gjithë sa më sipër cituar, Bordi i ERE-s 

VENDOSI:

1. Të mos marrë në shqyrtim kërkesën e KESH sh.a. për rishikimin e vendimit të Bordit të ERE-s nr. 139, datë 15.8.2016, mbështetur në pikën 5, të nenit 16, të ligjit nr. 43/2015, “Për sektorin e energjisë elektrike”, si dhe nenit 16, të rregullores “Për organizimin, funksionimin dhe procedurat e ERE-s, miratuar me vendimin nr. 96, datë 17.6.2016.
2. Të fillojë procedurat për rishikimin e “Rregullat e përkohshme të tregut shqiptar të energjisë elektrike” miratuar me vendimin nr. 139, datë 15.8.2016, për disa ndryshime si më poshtë:
- Kapitulli II, në pikën II.2.2, paragrafi “viii”; - OST-ja, në funksionin e operatorit të rrjetit të transmetimit do të ketë të drejtën për prokurimin e energjisë elektrike për mbulimin e humbjeve të transmetimit nga tregtarët”. - të hiqet “nga tregtarët”. 
- Në kapitullin V “Kontratat dhe tarifat mes pjesëmarrësve të ndryshëm të tregut të parregulluar janë:”- të hiqet fjala “Tarifa”, të shtohet “ Të parregulluar” .
- Kapitullin V, paragrafin “vi” “Rregullat për kontratat dypalëshe”, në pikën V.l - vi) kontratat për prokurimin e energjisë elektrike për mbulimin e humbjeve dhe shërbimeve ndihmese në rrjetin e transmetimit dhe shpërndarjes.”- të shtohet “dhe shërbimeve ndihmese”.
- Në kapitullin III të pikës III.2, paragrafi “iv”, - një kopje të bilancit të fundit vjetor të certifikuar nga organet e tatimtaksave- të bëhet “një kopje të bilancit të fundit vjetor të certifikuar dhe depozituar në organet e tatimtaksave”.- të shtohet 
- Në kapitullin VIII.2.2 - ERE-ja do të miratojë çmimet e rregulluara për njësitë e gjenerimit të ngarkuara me detyrimin e shërbimit publik - të shtohet “deri në krijimin e tregut të balancimit ose kur parashikohet ndryshe nga aktet e tjera të ERE-s”.
- Në kapitullin VIII.3, paragrafi “ii” – nga “tarifat e mundshme të importit dhe eksportit ose energjisë gjatë dimrit në avancë” – të bëhet “Çmimet e mundshme të energjisë në treg gjatë dimrit në avancë”. 
3. Drejtoria Juridike dhe e Mbrojtjes së Konsumatorit të njoftojë OST sh.a., KESH sh.a, Ministrinë e Industrisë dhe Energjisë, Autoritetin e Konkurrencës dhe palët e interesuara për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

